
REPUBLIKA E KOSOVËS	                                                                      KOMUNA E LIPJANIT
REPUBLIKA KOSOVA                                                                                       OPŠTINA LIPLJAN
REPUBLIC OF KOSOVA                                                                    MUNICIPALITY OF LIPJAN

E K S T R A K T 
Nga procesverbali i mbledhjes së 8-të të Kuvendit të Komunës së Lipjanit mbajtur, më 31.07.2026, në sallën e Kuvendit, me fillim në ora 10 00 
Në mbledhje prezantuan:
1. Daut Azemi, Kryesues i Kuvendit 
1. Rasim Hasani , anëtar
1. Shkelzim Olluri, anëtar
1. Nexhmedin Lekiqi, anëtar 
1. Hyra Bytyçi, anëtare
1. Murat Gërbeshi, anëtar 
1. Fadil Sopa, anëtar 
1. Armend Grajçevci, anëtar 
1. Fitim Shala, anëtar 
1. Venhar Agushi, anëtar
1. Gentianë Hoxhaj - Gashi, anëtare 
1. Elmaze Behluli, anëtare 
1. Shefki Bytyqi, anëtar
1. Sanije Mehmeti, anëtare
1. Anila Reçica- Llugiqi, anëtare 
1. Rinor Murati, anëtar 
1. Besim Jusufi, anëtar 
1. Feriz Hasani, anëtar 
1. Arsim Jashari, anëtar  
1. Argjent Tasholli, anëtar  
1. Liridon Hajrizi, anëtar 
1. Herolind Kozhani, anëtar 
1. Egzona Gashi, anëtare 
1. Xhenetë Isufi- Mollopolci , anëtare
1. Yllëza Bedrolli, anëtare  
1. Agon Bahtiri, anëtar 
1. Alban Salihu, anëtar 
1. Fatmir Fetahu, anëtar 
1. Shahadije Bikliqi-Dragaçina, anëtare 
1. Valenton Amrllahi, anëtar 
1. Arjeta Statovci- Tasholli, anëtare

Të tjerë prezent: 
1. Diamant Bytyqi, Nënkryetar i Komunës 
2. Avni Jashari, Shefi i Kabinetit
3. Mehreme Goliqi, Nënkryetare Për Komunitete
4. Latif Ramadani, DBF
5. Shkelzen Hajdini, DSHMS
6. Valon Pacolli, DEZH
7. Safete Amerllahu, DGJK
8. Imri Semetishti, DUPMM
9. Astrit Buja , DKRS
10. Ajkuna Maliqi, DA
11. Rexhep Rexhepi, DBPZHR
12. Rasim Hasani, DKA
13. Përfaqësues të mediave dhe shoqërisë civile dhe të tjerë prezentë

	Procesverbalin nga kjo mbledhje e mbajti Naser Bytyqi.
Kryesuesi i Kuvendit, Daut Azemi, pasi që i përshëndeti  të pranishmit tha se rendin e ditës së bashku me material e keni marrë me kohë, pastaj  lexoi në vazhdim rendin e ditës të propozuar: 
 REND DITE

1. Aprovimi i ekstraktit nga mbledhja e 7-të e Kuvendit.
1. Raporti monitorues për zbatimin e Hartës Zonale të Komunës së Lipjanit për periudhën  1 Korrik 2025 – 30 Qershor 2026.
1. Propozim Vendim për formimin e Komisionit përzgjedhës Ad.hoc për përzgjedhjen e drejtorëve dhe zëvendësdrejtorëve në institucionet publike edukativo-arsimore të Komunës së Lipjanit.
1. Propozim Vendim për zëvendësimin- ndryshimin e anëtarëve të Këshillit Komunal për Siguri në Bashkësi- KKSB-së.
1. Raporti i shpenzimeve dhe të hyrave Janar-Qershor 2026.
1. Raporti i Auditimit për pasqyrat financiare vjetore të Komunës së Lipjanit për vitin 2025 dhe Plani i zbatimit të rekomandimeve të auditorit të pranuara me raportin final nga Auditori i Zyrës kombëtare të Kosovës për vitin 2025, të cilin auditim e ka kryer Zyra Kombëtare e Auditimit.
1. Raporti vjetor për NJAB për vitin 2025.

Pastaj Kryesuesi, tha se me propozim të ekzekutivit dhe me rekomandim të KPF-së, kemi edhe një pikë shtesë.  

8.Propozim Vendimi për subvencionimin e qirasë joprofitabile për përfituesit e banimit social.

Kjo pikë është në rishqyrtim pasi që është kthyer nga ministria përkatëse.
Pas pak, Kryesuesi pyeti a ka vërejtje apo plotësime rreth rendit të ditës. 

Arsim Jashari, tha ne si grup edhe dje e kemi diskutuar edhe në KPF, që pikat:  Raporti i shpenzimeve dhe të hyrave Janar-Qershor 2026.
Raporti i Auditimit për pasqyrat financiare vjetore të Komunës së Lipjanit për vitin 2025 dhe Plani i zbatimit të rekomandimeve të auditorit të pranuara me raportin final nga Auditori i Zyrës kombëtare të Kosovës për vitin 2025, të cilin auditim e ka kryer Zyra Kombëtare e Auditimit.Të kalojnë si pika e dytë dhe e tretë e rendit të ditës për shkak të rëndësisë që e kanë këto pika.

	Daut Azemi, Kryesues i Kuvendit, tha se rendi i ditës propozohet nga Kryetari i Komunës se bashku me Kryesuesin dhe secila pikë e ka rëndësinë e vet dhe ne si anëtarë mund të diskutojmë secilën pikë.
Kryesuesi, tha se pari po e qes në votim pikën shtesë,  8.Propozim Vendimi për subvencionimin e qirasë joprofitabile për përfituesit e banimit social.
dhe pas votimit konstatoi se Kuvendi me 29 vota për, aprovoi propozimin.
Pastaj e hodhi në votim rendin e ditës me ndryshmet dhe pikat shtesë dhe pas votimit konstatoi se Kuvendi me 20 vota për, 9 kundër  aprovoi propozimin.
Pastaj u kalua në pyetjet e anëtarëve të Kuvendit.
Arsim Jashari, tha se unë sot e kam një propozim dhe disa pyetje. Kam propozim për DKA-në që në plan programin vjetor të përfshihen organizimi i  vizitave edukative historike në Shtabin e Përgjithshëm të UÇK-së në Divlakë dhe në Kompleksin e Varrezave të Dëshmorëve në Kleçkë.  Ku fatkeqësisht një numër i të rinjve nuk e dinë që shtabi i përgjithshëm i UÇK-së ka qenë në territorin e komunës se Lipjanit në vendin ku janë marr vendimet më të rëndësishme për luftën çlirimtare dhe të ardhmen e vendit tonë. Njohja e kësaj pjese është detyrim për brezat e rijnë ku do ta mësojnë historinë e popullit të vet.    
Kam pyetje për drejtorin e prokurimit i cili nuk merr pjesë në Kuvend asnjëherë. Kur hapet një tender për mirëmbajtjen e parkingut nëntokësorë në vlerë 60 mijë euro, e anulon për një gabim teknik. Pastaj e rishpall tenderin i ndryshon kriteret e ulë numrin e punëtoreve prej 8  sa kanë qenë herën e parë në 5 dhe me këtë po shihet që po përgatitet tenderi për dikë.  Tjetra dje e kanë sulmuar një qytetare qentë endacak dhe ju asgjë s’po boni për këtë çështje. Çka po ndodh me investimet që po bëhen në territorin e komunës se Lipjanit, pse nuk po mirëmbahen këto investime, a keni dalë në teren me shikuar që dëmet që po ju bëhen këtyre investimeve. Papunësia në komunën e Lipjanit mbetet një ndër sfidat më të mëdha. Cilat janë masat e komunës së Lipjanit për uljen e papunësie në komune e Lipjanit dhe a ka ndonjë mekanizëm te bashkëpunimit, praktikës për këta të papunë dhe të rijnë.  
Daut Azemi, Kryesues i Kuvendit, tha se ju kisha lut që të fokusoheni në pyetje dhe të respektoni rregulloren e punës ku keni të drejtë vetëm në dy pyetje e jo në diskutime .
Egzona Gashi,tha se kam një pyetje për drejtorinë  e infrastrukturës për mirëmbajtjen e trotuarit ne rrugën “Osman Ibrahimi “ në Gadime por edhe në rrugët tjera te fshatit. Kur pritet të planifikohet mirëmbajta e këtyre trotuareve. Pyetja e dytë kur do të bëhet zgjerimi i rrugës Gadime-Gllavicë.
Yllëza Bedrolli, tha se e kam një pyetje në lidhje me rrugicën që lidhë rrugët Zylfije Gashi dhe Isa Olluri e cila kërkesë është bërë në secilën mbledhje te Kuvendit. Cila është arsyeja pse nuk po fillon rregullimi i kësaj rruge e cila është në gjendje shumë të keqe. 
Agon Bahtiri, tha se kam një pyetje, në fshatin Dobarjë e Madhe ka filluar asfaltimi i disa rrugicave. Por ka kërkesa edhe për asfaltimin e disa të tjerave kryesisht te lagjja Mukulani te rruga Musë Muklulani që është kërkesë e banorëve të kësaj rruge. Kërkesë tjetër është edhe për asfaltimin e rrugës Ahmet Bahtiri e cila është rrugë publike,  pse nuk po asfaltohet. Kërkoj nga ana juaj që të merrën parasysh këto kërkesa. Kërkesë tjetër, tani jemi në muajt më të nxehtë të vitit, mund të kemi edhe zjarre pa dashje ku mund të rrezikohen familje dhe shtëpi. A është përmirësuar gjendja me automjete sa i përket zjarrfikësve.
Xhentë Isufi, tha se unë i kam dy pyetje, e para është kërkesë e qytetarëve për pastrimin e rrugëve dhe trotuareve në qytet, pasi që janë bërë trotuaret me mbeturina të shumta dhe po shkaktohet aromë e keqe. Çështja  e dyte është kërkesë e banorëve të cilët jetojnë në mes te fshatrave Gumnasellë dhe Llugaxhi  ku një pjesë e rrugës ka mbet e pa përfunduar me vite të tëra. 
Rinor Murati, tha se kam dy çështje për t’i adresuar, e para për Drejtorinë e Shërbimeve Publike,  a është ndërmarrë ndonjë veprim sa i përket mbledhjes së mbeturinave, sepse gjendja në teren është e keqe. Dhe çështja e dytë, kërkoja nga ana juaj që të bëhet kositja e barishteve rreth rrugëve nëpër fshatra.
Shahadije Bikliqi-Dragaçina, tha se kam për t’i ngritur dy çështje, e para ditëve të fundit ka pas reshje të shiut dhe në disa komuna ka pas edhe dëme të shkaktuara. Sa është vlerësimi i dëmeve në kultura bujqësore, ekonomi familjare në komunën e Lipjanit. Çështja tjetër është mungesa e kryetarit në mbledhje të Kuvendit,  edhe kjo është e pa pranueshme  për anëtarët e Kuvendit, sidomos kur ngritën çështjet që kanë të bëjnë për qytetarët .    
Alban Salihu, tha se u diskutua edhe nga parafolësit, por do ta ngrisë edhe unë çështjen  e grumbullimit të mbeturinave në komunën e Lipjanit e cila është bërë e pa durueshme , kudo në qytet dhe fshatra gjendja është bërë e tmerrshme dhe që disa javë nuk janë mbledhë mbeturinat. Nuk e di a është marr dikush prej komunës me këtë temë sepse nuk është gjendja mirë në teren. 
Argjent Tasholli, tha se unë do të diskutoj rreth Administratës Publike në Komunën e Lipjanit, ku më herët ka qenë një aparat para komunës për disa shërbime te gjendjes civile, ndërsa tani jo. Ku është ai aparat dhe pse nuk po funksionalizohet. Po ashtu edhe aparati për termine, për numra rendor edhe ai nuk është si duket funksional.  Pyetja tjetër, është një edhe te Administrata e Shëndetësisë ku më herët u pat promovuar një platformë në shëndetësi për regjistrimin në data bazën e pacientit. Pse nuk është funksional deri tani ai aparat. Një kërkesë, kur do të filloj rregullimi te hyrja te Shpella e Gadimes dhe nuk ka mirëmbajtje te asaj pjesë. 
Valenton Amerllahu, tha se nuk është e tepërt secili me fol për mbeturinat pasi gjendja në teren është shqetësuese. Çfarë ka bërë konkretisht komuna për këtë çështje që është shqetësuese si në qytet si ne fshatra. Çka është ndërmarr për këtë problem.  
Diamant Bytyqi, Nënkryetar i Komunës, tha se sa i përket vizitave te shtabit në Divlake, një propozim i mirë dhe mund ta bëjmë edhe këtë vizitë. Anulimi i tenderit është bërë për shkak se janë shtuar disa shërbime. Qentë endacak e kemi një kontratë aktive mbi 40 mijë euro dhe jemi duke i trajtuar. Sa i përket mirëmbajtës së objekteve dhe fushave do të këtë një kontratë përmes prokurimit. Papunësia është diçka që komuna ka bërë ata që ka pas mundësi dhe më shumë s’mund të bëjë. Rruga Gadime- Gllavicë, vitin e ardhshëm do ta shtim në buxhet për zgjerim. Rruga Zylfije Gashi, ka përfunduar procedura e prokurimit dhe shpejt lidhet kontrata.  Rrugicat në fshatra behën në konsultim me këshillin e fshatit, ato që kanë mbet pa u asfaltuar do të asfaltohen. Sa i përket zjarrfikësve nuk është edhe aq mirë gjendja e tyre as me pajisje as me numër të punëtorëve. Gjatë periudhës së verës kemi kërkuar të bëhet pastrimi i rrugëve në qytet. Rruga Bujari-Llugaxhi, s’kam informatë. Gjendja e mbeturinave po shkon duke u rënduar, por ne kemi marrë një kamion me qira dhe kanë filluar me grumbullim dhe kemi kërkuar nga kompania edhe dy kamion shtesë. Dëme nga vërshimet, është një komision por nuk ka pas shumë kërkesa vetëm 7  kërkesa. Sa i përket aparatit për gjendje civile, ne e kemi ofruar një kompjuter në hyrje te komunës dhe qytetarët mund t’i nxjerrin përmes E-Kosova pa pagesë. Në shëndetësi pse është ndërprerë s’kam informatë. Për Gadime do të rregullohet shumë shpejt rruga, ndërsa te hyrja e shpellës është kompetencë e ministrisë. 
Rasim Hasani, tha se një sqarim, një udhëzim administrativ i cakton  se cilat vizita mund të bëhen nga shkollat dhe ne nuk mund të vendosim.  
Arsim Jashari, tha se unë i kam marr dy tenderët, i kam lexuar për nënkalim dhe anulimi i tenderit është bërë se kush do ta bëjë bartjen , autoriteti kontraktues apo operatori ekonomik s’ka të bëjë me ndryshim të punës. 
Meqë diskutime të tjera nuk pati u kalua në pikën e parë të rendit te ditës.
        I	 
Aprovimi i ekstrakteve nga mbledhja e 7-të.
Pastaj Kryesuesi e hapi diskutimin.
Meqë diskutime nuk pati Kryesuesi vuri në votim propozimin e vendimit dhe pas votimit konstatoi se Kuvendi me 28 vota për, aprovoi ekstraktet nga mbledhja e 7-të e kuvendit.
Pastaj u kalua në pikën në vazhdim. 
II
Raporti monitorues për zbatimin e Hartës Zonale të Komunës së Lipjanit për periudhën  1 Korrik 2025 – 30 Qershor 2026.
Lidhur me këtë pikë, Kryesuesi i Kuvendit, Daut Azemi, ia dha fjalën Imri Semetishti, drejtor i DPUMM i cili në vazhdim i njoftoi të pranishmit me të dhënat nga Propozimi.
Pastaj Kryesuesi e hapi diskutimin.
Arsim Jashari, tha se ky raport ka qenë edhe viteve më herët me përjashtim të vitit të kaluar që kanë qenë zgjedhjet. Ky raport më shumë tregon statistika se sa performancën . Kam një pyetje, te gabimet teknike te harta zonale cilat janë ato dhe kush mban përgjegjësinë për këto gabime. Në këtë raport mungoj shumë të dhëna dhe rezultate për zgjedhje. Ne nuk do ta votojmë ketë raport si grup i PDK-së.
Shahadije Bikliqi-Dragaçina, tha se sa i përket këtij raporti e kam analizuar mirë, dhe gjatë diskutimit të drejtorit, u tha që është zbatuar shumë mirë, ndoshta edhe është zbatuar. Por cilat janë pasojat dhe shkaqet që janë shkaktuar nga zbatimi i hartës zonale. E para ky raport po vjen në Kuvend vetëm kur Ministria e Mjedisit  ja ka kthyer një vendim dhe ja ka kujtuar drejtorisë. Unë i kam dy pyetje sa i përket këtij raporti. E para sa objekte apo ndërtime pa leje janë trajtuar sipas legjislacionit në mënyrë të suksesshme. Dhe e dyta, a duhet të vetëkënaqet Komuna vetëm me këto objekte që janë trajtuar në aspektin administrativ, cili është ndikimi që ju ka shkaktuar objekteve pa leje në teren.  Tjetra që po me shqetëson në këtë raport, vetëm në qytetin e Lipjanit janë paraparë 503 hektar ndërtim, prej lejeve të dhëna vetëm 33 janë në Lipjan ndërsa në zonat tjera 18 leje.  Me sa po shihet në këtë raport nuk është menduar fare për hapësira të gjelbërua, parqe e parkingje. Shqetësuese mbeten edhe ujëra e zeza në komunën e Lipjanit. Ajo që me ka penguar në këtë raport thuhet që ka mungesë të ujit në zonat rurale të thella, në Janjevë nuk ka ujë,por nuk është zonë e thellë. 
Alban Salihu, tha se qëllimi i miratimit te Hartës Zonale është që me e kontrolluar zhvillimin hapësinor të Komunës në mënyre të qëndrueshme dhe të planifikuar. Pra Komuna me ditë çfarë dhe ku ndërtohet për ta shmangur kaosin urban dhe për te  siguruar mirëqenie për qytetarët dhe miratimi i këtyre hartave në vitin 2021 nuk e ka arritur aspak këtë qellim.   Prej miratimit te kësaj harte ka krijuar konfuzitet dhe nuk ka krijuar ndonjë qartësi. Dy vitet e para të miratimit të kësaj harte ka pas bllokim në Lipjan ndërsa pas dy viteve kanë shpërthyer ndërtimet. Harta Zonale e ka vështirësuar jetën e qytetarëve të Lipjanit.
Imri Semetishti, tha se qëllimi i hartës zonale është të krijoj një rregullim te planifikimit te zhvillimeve  brenda një periudhe te caktuar dhe ky qellim sa është arritë apo nuk është arritë është çështje tjetër. Qëllimi i këtij raporti është të jep të dhëna statistikore lidhur me matjen e zbatimit të hartës zonale për periudhën raportuese nga data 1 korrik 2025 deri në fund të qershorit të këtij viti. Të dhënat statistikore janë të pa shmangshme sepse japin të dhënat reale. Nuk ka ndërtime me leje në viset rurale por vetëm në zonën e qytetit dhe atë komerciale. Vitin e kaluar nuk  kemi raportuar për shkak të shpalljes së zgjedhjeve lokale dhe kjo nuk lidhet me shkresën e raportuar nga Ministria. A ka probleme harta zonale, po ka ne jemi munduar t’i sanojmë ato gabime por nuk kemi pas suksese edhe shkaku kryesori është deponia sanitare regjionale. Harta zonale i ka dhanë rezultatet e veta na ka sfiduar. Qëllimi i këtij raporti është  implikimi i drejtpërdrejt për të dhënë informata të detajuara dhe analitike. Raporti nuk është i përkryer por jemi munduar të tregojmë zbatimin e hartës zonale aq sa ka pas mundësi. 
Arsim Jashari, tha se kam një pyetje, pse ka mungesë të kapacitete njerëzore, është mirë me dite këtë çështje.
Alban Salihu, tha se e ka për qellim me paraqit gjendjën e hartës zonale dhe këtu janë te lidhura sa janë efikase hartat zonale, por unë nuk shoh ndonjë rezultat konkret nga hartat zonale. A mund të më thoni ju se cilën lagje në Lipjan e kanë bërë më të organizuara urbanistike në Lipjan. Në cilën lagje është lehtësuar jeta e qytetarëve në marrjen e shërbimeve, vetëm një përmende cila është bërë më e mirë sipas këtyre hartave.  
Imri Semetishti, tha se lidhur me kapacitet, drejtorati i urbanizmit për momentin ofron kapacitete të mjaftueshme me  arkitektë, asnjë fushë tjetër nuk mund ta mbulojmë, as konstruksionin, as elektriken, as hidron as mjedisin as një fushë tjetër që lidhen me ndërtimin dhe këtë problem e kanë të gjitha komunat dhe nuk ka kuadër të interesuar të punojnë .  Pra kemi mungesë të kapacitetit profesional. Harta ka sjell rezultate në një masë një ndertim sipas kritereve duke respektuar distancën nga rruga, duke respektuar hapësirat e gjelbëruese brenda parcelave ku jepet leja ndërtimore duke përfshirë edhe hapësirat e parkingut. Më mirë që i kemi këto harta se sa mos me pas fare, por nuk jemi të kënaqur.  Lejet ndërtimore po lëshohen në bazë të kritereve të hartës zonale dhe jap llogari për cilën leje ndërtimore. Harta Zonale e ka fushëveprimin për 8 vite a jenë rezultatet shumë të dukshme brenda një viti, jo. Por nëse i marrim në përgjithësi ka rezultat relativisht të mirë. 
Meqë diskutime tjera nuk pati Kryesuesi vuri në votim propozimin e vendimit dhe pas votimit konstatoi se Kuvendi me 15 vota për,8 kundër, 5 abstenime aprovoi raportin.
III
Propozim Vendim për formimin e Komisionit përzgjedhës Ad.hoc për përzgjedhjen e drejtorëve dhe zëvendësdrejtorëve në institucionet publike edukativo-arsimore të Komunës së Lipjanit.
Lidhur me këtë pikë, Kryesuesi i Kuvendit, Daut Azemi, ia dha fjalën Rasim Hasanit drejtor i DKA-së, i cili në vazhdim i njoftoi të pranishmit me të dhënat nga Propozimi.
Pastaj kryesuesi e hapi diskutimin.
Arsim Jashari, tha se në këto komisione i kemi mbështet çdo herë deri e kemi pa qysh po merën në punë, ndërsa kësaj here do të votojmë kundër. 
Alban Salihu, tha pa dashtë me gjykuar punën profesionale të tyre ne gjykojmë që anëtarët e komisionit janë pjesë e strukturave politike, andaj mendojmë që nuk janë objektiv me qenë pjesë e një komisioni për përzgjedhjen e drejtorëve dhe do të votojmë kundër.   
Meqë diskutime tjera nuk pati Kryesuesi vuri në votim propozimin e vendimit dhe pas votimit konstatoi se Kuvendi me 15 vota për, 14 kundër, aprovoi propozimin.
IV
Propozim Vendim për zëvendësimin- ndryshimin e anëtarëve të Këshillit Komunal për Siguri në Bashkësi- KKSB-së.
	Lidhur me këtë pikë Kryesuesi i Kuvendit, Daut Azemi, i njoftoi të pranishmit me të dhënat nga Propozimi.
Meqë diskutime tjera nuk pati Kryesuesi vuri në votim propozimin e vendimit dhe pas votimit konstatoi se Kuvendi me 27 vota për, aprovoi propozimin
Pastaj Kryesuesi dhe pauze nga 10 minuta.
V
Raporti i shpenzimeve dhe të hyrave Janar-Qershor 2026.
Lidhur me këtë pikë Kryesuesi i Kuvendit, Daut Azemi, ia dha fjalën Latif Ramadanit drejtor i DBF, i cili në vazhdim i njoftoi të pranishmit me të dhënat nga propozimi. 
Pastaj Kryesuesi e hapi diskutimin.
Arjeta Statovci-Tasholli, tha se duke e analizuar Raportin e shpenzimeve dhe të hyrave Janar-Qershor 2026 vërej se një numër i konsiderueshëm i investimeve kapitale kanë mjete të planifikuara ndërsa realizmi i shpenzimeve është shumë i ulët ose zero. Nuk po ndalem të projektet e veçanta se ka pas shumë, por po flasim për një dukuri qe po përsëritet në raport. Kërkoj një sqarim nga ana juaj cila është arsye e një dinamikë të ulët  të realizmit, a bëhet fjalë për vonesë në procedurat e prokurimit vonesë administrative apo arsye të tjera. Dhe çfarë masa do të ndërmerrni që këto projekte të realizohen.
Egzona Gashi, tha se  për neve është e pa pranueshme që  raporti i këtij viti është copy-paste nga viti i kaluar, është shqetësuese që të njëjtat gabime përsëriten. Po ashtu ka kode në gjuhën serbe nuk e di a janë gabime teknike apo praktikë e përhershme. Ky raport nuk pasqyron gjendje reale, ajo që është shkruar në letër nuk përputhet me gjendjen në teren, këtë e kanë thënë gjetjet e auditorit në vitin e kaluar dhe janë përsërit prapë . Investimet kapitale janë më të ulëta se sa shpenzimet për mallra dhe shërbime. Kryesisht të këto, komuna ka obligime nga vendimet gjyqësore gjë që na ngrit shqetësim serioz.  Nëse kjo situatë vazhdon deri në fund të vitit kjo tregon menaxhim jo efikas të buxhetit pasi që një shumë e madhe e buxhetit nuk po shkon në projekte zhvillimore. Andaj ju lus që ky raport të përmirësohet dhe të paraqet gjendjen reale.
Shahadije Bikliqi-Dragaçina, tha se  unë po lidhna të raporti i më hershëm, të hartat zonale ku drejtori tha se raporti mund të ketë gabime dhe nëse e analizon raportin e më hershëm me këtë tani ka mospërputhje të mëdha. Në raportin e më hershëm disa projekte figurojnë si të përfunduara ndërsa në këtë raport që janë në proces dhe mjetet ende nuk janë shpenzuar, shembull konkret e kemi ndërtimin e Shtëpisë Muze në Krojmir. Po ashtu kemi të ndërtimi i trotuarit në Baincë, Marevc-Llugaxhi. Në raport duhet të paraqitet gjendja reale. Po ashtu shumica e buxhetit ju ka shkuar në vendime gjuhësore dhe një projekt në qytet ndërsa shumica e banimeve kanë mbet pa asnjë projekt. 
Latif Ramadani, tha raporti është real për çdo shpenzim që ka ndodh deri me tani, diku ka shpenzim zero sepse ende nuk ka përfunduar projekti. Është një emërtim në gjuhën serbe, është gabim teknik i Ministrisë në sistëm dhe nuk mund ta përmirësojmë.
Meqë diskutime tjera nuk pati u kalua në pikën në vazhdim.
VI
Raporti i Auditimit për pasqyrat financiare vjetore të Komunës së Lipjanit për vitin 2025 dhe Plani i zbatimit të rekomandimeve të auditorit të pranuara me raportin final nga Auditori i Zyrës kombëtare të Kosovës për vitin 2025, të cilin auditim e ka kryer Zyra Kombëtare e Auditimit.
Lidhur me këtë pikë, Kryesuesi i Kuvendit, Daut Azemi, ia dha fjalën Safet Krasniqi, Auditor i brendshëm  i cili në vazhdim i njoftoi të pranishmit me të dhënat nga propozimi.
Pastaj Kryesuesi e hapi diskutimin.
Egzona Gashi, tha se raporti i auditorit paraqet një pasqyrë reale. Gjetjet e përsëritura  nga viti në vit duhet trajtuar me seriozitet dhe jo vetëm të regjistrohen në letër. Kërkoj nga ana juaj që të paraqisni masat konkrete në realizimin  e rekomandimeve në afate të qarta dhe përgjithësi të caktuara. Qytetarët presin transparencë, llogaridhënie dhe menaxhim të drejtë të parasë publike. Në ketë raport janë gjetur një seri gjetjesh shqetësuese që tregojnë mangësi në menaxhimin financiar komunal , janë paraqitur pagesa në kundërshtim me kushtet e kontratës, po ashtu vonesa në pagesën e obligimeve, mungesa të monitorimit të subvencioneve. Shqetësuese mbetet edhe mënyra e trajtimit të tatimpaguesve, ku ka raste që një tatim pagues përfiton zbritje disa herë ndërsa tjetri asnjëherë. Një tjetër gjetje është edhe paraqitja e pasqyrave financiare të cilat duhet të jenë të sakta.
Shahadije Bikliqi-Dragaçina, tha se të raporti i auditorit shihet një dëshmi e qartë e keqqeverisjes  dhe keqmenaxhimit të buxhetit komunal nga ana e udhëheqjes se komunës së Lipjanit. Gjetjet e auditorit nuk janë të pakta ku ka gjetë një seri shkeljesh në menaxhimin e punëve nga komuna. siç janë keqklasifikimi i shpenzimeve, pagesa me kundërshtim me kontratën, vonesa në pagesa të obligimeve të faturave, mungesa e monitorimit të subvencioneve, pranimi i serave pas përfundimit të kontratës e shumë gjetje të tjera.  Dhe këto probleme shihet që janë bërë një praktikë e përsëritur nga një vit në vitin tjetër. Është shqetësuese se një numër i rekomandimeve nga viti i kaluar nuk janë zbatuar  dhe kjo tregon që udhëheqja komunale nuk i ka trajtuar me  seriozitet këto rekomandime.  
Agon Bahtiri, tha se  në auditimin që është bërë me mostra dhe jo me pasqyra financiare, nxjerr në pah  shkelje të renda dhe keqpërdorim të autoritetit zyrtar nga kryetari i komunës të pagesa e rrymës të stadiumi ‘Sami Kelmendi”  e cila është në kundërshtim me kontratën e nënshkruar. Ku dhe këtu auditori ka gjetë shumë shkelje. Gjendje edhe më alarmante është vonesa me pagesë ku ka vonesa deri ne 239 ditë. Po ashtu të pagesat e tatimpaguesve diku është bërë 6 herë diku 3 herë e diku asnjëherë. Po ashtu ka keqpërdorim të subvencioneve të bujqësisë, serat. Ku ka keqpërdorim të autoritetit zyrtarë dhe parasë publike. Po ashtu ka gjetë shkelej të investimet kapitale të kryerja e punimeve, rishikimi i kontratave dhe shtyrja jashtë ligjore përmes aneks kontratave që përshkruhen në raportin e auditorit. Bëhet fjalë për dy kontrata të mëdha, njëra mbi 1 milion euro për stadiumet në Mgaurë dhe Dobrajë dhe tjetra mbi 6 milion euro nënkalimi dhe sheshi. Është e gjatë lista e shkeljeve që e ka gjetë auditori. Nga 12 rekomandime  4 janë të reja ndërsa të tjerat nga vitet e kaluara që nuk janë zbatuar e ku janë gjetë shkelje të mëdha ligjore.
Arjeta Statovci-Tasholli, tha se sa i përket raportit të auditorit ky nuk duhet të mbetet vetëm dokument formal. Gjetjet e paraqitura tregojnë që ka mangësi që kërkojnë trajtim serioz dhe veprim të menjëhershëm. Në raport ceken shumë shkelej që i paraqitën dhe kolegët siç janë,  pagesa të kryera në kundërshtim me kontratën, vonesa të pagesave në obligime, mangësi në bazë të tatimpaguesve, monitorimin e subvencioneve, dhe mangësi në menaxhimin e pasurisë komunale. Kërkoj nga ana juaj që të na njoftoni së çfarë masa janë ndërmarr për secilën gjetje. Cilat rekomandime janë zbatuar deri tani dhe cilat janë afatet për zbatimin e pjesës së mbetur. Për gjetjen e parë për  pagesën e energjisë elektrike, sikur komuna të kish bërë pagesë për shtimin e numrit të kontejnerëve dhe mbeturinave sigurisht që nuk do ta kishim këtë problem. 
Arsim Jashari, tha se së pari ju kisha lut drejtorëve të jenë më të kujdesshëm kur diskutojnë anëtarët e kuvendit sepse nuk është etike.   E dyta e kam një dokument, në muajin e 7 është publikuar një dokument dhe është terhjek. Pse ka ndodh kjo.  Unë kam disa pyetje. Kush mban përgjegjësi për pagesa në kundërshtim me kontratat? Pse nuk u monitoruan subvencionet edhe pse është obligim ligjor dhe kontraktuar. Pse komisionet formohen pasi që të përfundojnë kontratat. Dhe kush mban përgjegjësi për këtë mënyrë të menaxhimit. 
Safet Krasniqi, tha se së pari janë 4  opinione, opinioni i kualifikuar në këtë rast për komunën tonë, se pasqyrat kanë pas gabime  në kategoritë ekonomike si rezultat i ekzekutimit nga kapitalet kanë paguar shujta të punëtorëve.  Ka 7 rekomandime të përsëritura, por disa prej tyre janë edhe për shkak të nivelit qendror për shkak të vendimeve përmbarimore. Na kemi bërë edhe planin e zbatimit të rekomandimeve dhe ka afatin për implementim. Ekzekutimi i shujtave ka mu përsërit ende. Pjesë e këtij raporti është edhe plani i zbatimit, masat, aktivitetet dhe afatet kur do të zbatohen ato rekomandime. 
Xhenetë Isufi, tha se unë kërkoj një sqarim, për mua është e pa kuptueshme që 3 shkolla, e Kraishtës, Bujanit dhe Banullës që nga viti 2015 të përfunduara ende janë të regjistruara si investime në vijim.  Meqë janë funksionale dhe në punë. Po ashtu janë 13 kontrata punë në arsim që nuk janë në harmonizim me ligjet e reja dhe kjo krijon paqartësi për të drejtat e punonjësve dhe duke shkelur afatet ligjore.  
Arsim Jashari, tha se të tatimi në pronë a është gabim i nivelit qendror jo i komunës apo? 
Safet Krasniqi, tha se të pasuritë, obligimet e komunës dhe nivelit qendror, regjistrimi i pasurive është pasuri financiare, pastaj i dërgon shkresë thesarit për kapitalizmi dhe thesari nuk merret fare me këtë çështje dhe në nuk kemi më shumë kompetencë. Tjetra kemi shkolla që janë ndërtuar që disa vite dhe ministria nuk ka ofruar materialin për pranimin teknik.  
Meqë diskutime tjera nuk pati u kalua ne piken ne vijim. 


VII
Raporti vjetor për NJAB për vitin 2025
Lidhur me këtë pikë Kryesuesi i Kuvendit, Daut Azemi, ia dha fjalën Imri Semetishtit  drejtor i DPUMM, i cili në vazhdim i njoftoi të pranishmit me të dhënat nga propozimi. 
Pastaj Kryesuesi e hapi diskutimin.
Meqë diskutime tjera nuk pati u kalua në pikën në vijim?
VIII
Propozim Vendimi për subvencionimin e qirasë joprofitabile për përfituesit e banimit social
Lidhur me këtë pikë Kryesuesi i Kuvendit, Daut Azemi, ia dha fjalën Valon Pacollit, drejtor i DEZH, i cili në vazhdim i njoftoi të pranishmit me të dhënat nga propozimi. 
Pastaj Kryesuesi e hapi diskutimin.
Arsim Jashari, tha se më intereson një sqarim shtesë, këtë pjesën e 50% shtesë kur kanë me filluar me paguar dhe kujtë kanë me ja paguar se më herët ne i kemi liruar krejt? 
Shahadije Bikliqi-Dragaçina, tha se edhe më herët i kemi mbështet këtë vendim, dhe do ta mbështesim dhe këtë herë. 
[bookmark: _GoBack]Valon Pacolli, tha se, janë 31 përfitues të banimit social, kanë marrëveshje me komunën, dhe pagesën e bëjmë për këtë periudhë ndërsa për atë të kaluarën i kemi falë. Inkasomi do të behën nga ana jonë, tash e tutje i bëjnë një shumë simbolike 50% diku 12 mije euro. .   
Meqë diskutime tjera nuk pati Kryesuesi vuri në votim propozimin e vendimit dhe pas votimit konstatoi se Kuvendi me 24 vota për, , aprovoi propozimin.
Pasi çështje të tjera nuk pati mbledhja përfundoi në ora 14:55.
Ekstraktin e hartoi
Behar Aliu                                                                                   Kryesuesi i Kuvendit                                                                             
Zyrtari Ligjor                                                                                      Daut Azemi   

